**An t-am**



**An t-am**

**Clár ama TG4**

**Féach ar an gclár ama seo agus roghnaigh clár. Abair amach é do do pháirtnéir. Beidh ar do pháirtnéir am ceart an chláir a insint duit. Éist go géar leis na freagraí. Bí cinnte go bhfuil an ceart ag do pháirtnéir.**

|  |  |
| --- | --- |
| **Am** | **Clár** |
| Féilte | 18:00 |
| An Aimsir Láithreach | 18.55 |
| Nuacht TG4 | 19:00 |
| 7Lá | 19:30 |
| Abair Amhrán | 20:00 |
| Ros na Rún | 20.30 |

**……………………………………….….**MC900014896[1]**…………………………………………**

**An t-am**

**Clár ama TG4**

**Féach ar an gclár ama seo agus roghnaigh clár. Abair amach é do do pháirtnéir. Beidh ar do pháirtnéir am ceart an chláir a insint duit. Éist go géar leis na freagraí. Bí cinnte go bhfuil an ceart ag do pháirtnéir.**

|  |  |
| --- | --- |
| **Am** | **Clár** |
| Féilte | 18:00 |
| An Aimsir Láithreach | 18.55 |
| Nuacht TG4 | 19:00 |
| 7Lá | 19:30 |
| Abair Amhrán | 20:00 |
| Ros na Rún | 20.30 |

**Treoracha don mhúinteoir**

**An t-am** **Labhairt**

**Le múineadh**

Ag fiafraí de dhuine cén t-am é agus an cheist sin a fhreagairt.

**Moltaí**

1. Tarraing clog ar an gclár bán agus cuir na digití go léir isteach air.

* Cuir i gcuimhne do na foghlaimeoirí gur dócha go bhfuil na huimhreacha déanta acu (**féach Topaic 1 Ag bualadh le daoine**). B’fhéidir go mbeidh ort dul siar orthu.
* Scríobh na focail in aice leis na digití (cúig, deich srl), agus scríobh ceathrú agus leathuair sna háiteanna cuí. Dírigh aird na bhfoghlaimeoirí ar na focail nua. Mínigh dóibh go n-úsáidtear *tar éis/i ndiaidh* ar thaobh na láimhe deise den chloig (1 – 6) agus go n-úsáidtear *chun/go dtí* ar an taobh eile (7-11). Múin meán lae agus meán oíche dóibh.
* Scríobh cúpla am difriúil ar an gclár agus cuir an cheist ar roinnt foghlaimeoirí: *Cén t-am é?*
* Tabhair an deis do roinnt de na foghlaimeoirí am faoi leith a scríobh ar an gclár agus an cheist: *Cén t-am é?* a chur ar dhaoine eile sa rang.
* Tá cluiche ann a bhféadfá a imirt leis an foghlaimeoirí, **Ciorcal Ama**. Suigh i gciorcal leo. Cuirfidh tú tús leis an gcluiche. Déarfaidh tú: *a haon a chlog*. Beidh ar an gcéad duine eile atá sa chiorcal: *cúig tar éis a haon* a rá, déarfaidh an duine atá in aice leisean: *deich tar éis a haon* agus rachaidh an t-am timpeall an chiorcail mar sin, duine ar dhuine. Má tá níos mó ná 12 duine sa ghrúpa, mínigh dóibh go mbeidh orthu uair nua a thosú. Nuair a bheidh am ráite ag gach duine, iarr orthu é a dhéanamh níos tapúla. Má dhéantar botúin nó má bhíonn siad stadach, beidh orthu éirí as an gcluiche. Tabhair seans nó dhó do gach foghlaimeoir.

1. Cuir amanna éagsúla ar thréshoilseán, nó oscail an sleamhnán **An t-am** sa taispeántas PowerPoint **Gníomhaíochtaí Labhartha**.

* Cuir na foghlaimeoirí i mbeirteanna. Beidh orthu an cheist: *Cén t-am é?* a chur ar an duine atá in aice leo agus freagraí a thabhairt, bunaithe ar na hamanna atá ar an sleamhnán. Ar dtús, cuirfidh Duine A ceist ar Dhuine B agus ansin cuirfidh Duine B ceist ar Dhuine A agus ar aghaidh mar sin, go dtí go mbeidh ceist curtha acu beirt, bunaithe ar gach am.

* Téigh timpeall an ranga ag éisteacht leo. Má thugann tú botúin faoi deara, ceartaigh iad.
* Ceartaigh an ghníomhaíocht trí iarraidh ar fhoghlaimeoirí ceisteanna a chur ort, bunaithe ar na hamanna atá ar an sleamhnán.
* Ansin, iarr ar gach beirt cúpla clog a tharraingt ar phíosa páipéir agus ceist a chur ar an duine atá in aice leo faoi na hamanna atá tarraingthe acu. Tabhair cóip den bhileog **An t-am** do gach duine sa rang.
* Cuir na foghlaimeoirí ag obair i mbeirteanna. Iarr orthu sealaíocht a dhéanamh agus na hamanna atá ar na cloig a rá. Nuair a bheidh cúpla nóiméad caite acu á dhéanamh seo, ceartaigh an ghníomhaíocht leo.
* Téigh timpeall an ranga agus iarr ar gach foghlaimeoir an t-am atá ar chloig áirithe a rá agus déan cibé ceartúchán is gá.

1. Cóipeáil clár ama ó TG4 do na foghlaimeoirí (cosúil leis an gceann thuas **Clár ama TG4***)*. Bí cinnte gur ceann reatha atá ann (tá sé ar fáil ar [www.tg4.ie](http://www.tg4.ie)).

* Mínigh dóibh cad is TG4 ann, muna bhfuil siad ar an eolas faoi. Tá eolas ar fáil ar [www.tg4.tv](http://www.tg4.tv) chomh maith.
* Iarr orthu clár a roghnú agus beidh ar a bpáirtnéirí am an chláir a rá. Ní gá dóibh struchtúr casta ar nós: *Cén t-am a bhíonn Ros na Rún ar siúl?* Is leor do Dhuine A: *Ros na Rún?* a rá agus do Dhuine B: *Leathuair tar éis a hocht* a fhreagairt.
* Téigh timpeall an ranga fad is atá na foghlaimeoirí i mbun na gníomhaíochta agus ceartaigh aon bhotúin a thugann tú faoi deara.
* Ceartaigh an ghníomhaíocht sin trí cheisteanna a chur ar na foghlaimeoirí.

Moltar na gníomhaíochtaí seo a nascadh leis an mbileog **Cloig éagsúla** **(Éisteacht)**.

**Freagraí**

Tá sé…

1. ceathrú tar éis a trí
2. leathuair tar éis a seacht
3. leathuair tar éis a hocht
4. ceathrú tar éis a dó
5. ceathrú tar éis a seacht
6. ceathrú chun a hocht
7. leathuair tar éis a cúig
8. ceathrú chun a dó
9. ceathrú chun a trí
10. leathuair tar éis a deich
11. ceathrú chun a haon déag
12. ceathrú tar éis a naoi